Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5370

(2) A Spanyolországban termelt káposztarepce-, réparepce- és napraforgómagra, valamint szójababra és lenmagra vonatkozó támogatást: – a csatlakozást követő első gazdasági év elején kell bevezetni Spanyolországban, és – ezt követően a 94. cikk (1) bekezdésében említett ellenőrző mechanizmus alkalmazásának időszaka során növelni kell, a Spanyolországban alkalmazandó irányárnak, illetve – az adott esettől függően – irányadó árnak a közös ár szintjével történő összehangolása alapján. Az előző albekezdésben említett időszak lejártakor a Spanyolországban nyújtott támogatásnak egyenlőnek kell lennie az e tagállamban alkalmazandó irányár, illetve irányadó ár és a világpiaci ár közötti, – a Spanyol Királyság által a harmadik országokból származó termékek behozatalára alkalmazott vámokkal csökkentett – különbséggel.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes